หากเจ็บป่วยหรือเกิดอุบัติเหตุขณะเที่ยวต่างประเทศแต่ทำประกันเดินทางไว้ สามารถเคลมประกันได้โดยการสำรองจ่ายไปก่อนแล้วเก็บหลักฐานไว้ เช่น ใบเสร็จค่ารักษาพยาบาล ใบรับรองแพทย์ เมื่อกลับมาถึงประเทศไทยให้ติดต่อบริษัทประกันเพื่อขอเคลมเงินประกันได้เลยภายใน 30 วันนับจากวันที่เดินทางกลับ สามารถศึกษาเพิ่มเติมได้ที่นี่ (Link to Medical Cover) สำหรับเอกสารเบื้องต้นที่ใช้ในการเคลมเงินชดเชย มีดังนี้
ใบแจ้งเคลมจากบริษัทประกัน
หลักฐานการเดินทาง เช่น ตั๋วเครื่องบิน หรือใบจองที่พัก
หลักฐานการสำรองจ่าย เช่น ใบเสร็จการรักษาพยาบาล
เอกสารรับรองในกรณีต่าง ๆ เช่น ใบรับรองแพทย์กรณีอุบัติเหตุหรือเจ็บป่วย หนังสือยืนยันจากบริษัทขนส่งหรือที่พัก กรณีทรัพย์สินเสียหายหรือล่าช้า จดหมายจากสายการบิ
กรณียกเลิกเที่ยวบินหรือเที่ยวบินล่าช้า เป็นต้น
สำเนาหน้าหนังสือเดินทาง (Passport)
สำเนาหน้าสมุดบัญชีธนาคาร (Book Bank) ที่ใช้รับค่าสินไหมทดแทน
ทั้งนี้ เราสามารถติดต่อกับบริษัทประกันเพื่อสอบถามข้อมูลผ่านทางอีเมล ทางตัวแทนขาย หรือโทรผ่านทาง Call Center ได้